system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Bruce Dickinson.
assistant
Bruce Dickinson (n. 7 august 1958, Worksop, Anglia) este solistul vocal al faimoasei trupe britanice de heavy metal, Iron Maiden. Este cunoscut și pentru cariera sa solo, fiind de asemenea și scriitor, scrimer, pilot de avion, prezentator radio/TV.

Viața 
Din timpul școlii, Bruce este pasionat de muzica rock, fiind un mare fan al formației Deep Purple.

Studiază istoria la Universitatea din Londra. În timpul facultății cântă în mai multe trupe, precum Styx, Speed sau Shots, dar imediat după licență, în 1979, devine vocalul trupei Samson (membră activă a curentului NWOBHM alături de Iron Maiden, Saxon sau Def Leppard). Cu Samson el va înregistra trei albume de studio până în 1982, când se alătură trupei Iron Maiden.

În 1992, el renunță la Iron Maiden pentru a se dedica carierei solo, dar revine în formație în 1999, împreună cu chitaristul Adrian Smith.

Bruce Dickinson a practicat scrima, fiind, la un moment dat, considerat al șaptelea cel mai bun scrimer din Marea Britanie.
Este și pilot al unui Boeing 757 la compania aeriană britanică Astraeus. A fost prezentatorul unei serii TV de 5 părți despre aviație, numită „Flying Heavy Metal”, difuzată pe canalul Discovery Channel. Ultima emisiune TV prezentată de Bruce a fost una despre combustia spontană. El este și prezentatorul emisiunii de rock de sâmbătă seara de la postul de radio „BBC 6 Music”.

În afară de a fi solist vocal, Bruce Dickinson este și un chitarist și baterist talentat.

Bruce are trei copii din al doilea mariaj al său, cu Paddy.

Discografie

Speed 
 Man In The Street (1980)

Samson 
 Survivors (1979) 
 Head On (1980)
 Shock Tactics (1981)
 Live at Reading 1981 (1990)

Iron Maiden 
 The Number of the Beast (1982)
 Piece of Mind (1983)
 Powerslave (1984)
 Live After Death (Live, 1985)
 Somewhere in Time (1986)
 Seventh Son of a Seventh Son (1988)
 No Prayer for the Dying (1990)
 Fear of the Dark (1992)
 A Real Live One (Live, 1993)
 A Real Dead One (Live, 1993)
 Live at Donington (Live, 1993)
 Brave New World (2000)
 Rock in Rio (Live, 2002)
 Dance of Death (2003)
 Death on the Road (Live, 2005)
 A Matter of Life and Death (2006)
 The Final Frontier (2010)
 The Book of Souls (2015)

Bruce Dickinson 
 Tattooed Millionaire (1990)
 Balls to Picasso (1994)
 Alive in Studio A (1995)
 Skunkworks (1996)
 Accident of Birth (1997)
 The Chemical Wedding (1998)
 Scream for Me Brazil (1999)
 The Best of Bruce Dickinson (2001)
 Tyranny of Souls (2005)

Referințe

Bibliografie 
 The Adventures of Lord Iffy Boatrace (1990)
 The Missionary Position (1992)

Legături externe 
 Pagina oficială
 Pagina oficială pe site-ul formației Iron Maiden

Nașteri în 1958
Nașteri pe 7 august
Britanici în viață
Cântăreți cu registru vocal de patru octave
Muzicieni britanici
Muzicieni britanici din secolul al XX-lea
Muzicieni britanici din secolul al XXI-lea
Muzicieni heavy metal
Supraviețuitori ai bolilor canceroase